เดือนนี้ประจำเดือนมาวันแรกสีออกซีดๆเหมือนน้พปนเลือดแล้วมีอาการปวดท้องร่วม เวลาไปปัสสาวะรู้สึกเหมือนไม่สุดมันปวดๆขัดๆ ประกอบกับปวดตึงช่วงเอว ทั้งที่ปัสสาวะบ่อยมาก กินน้ำก็เยอะ พอวันที่ 2 สีเริ่มสดขึ้น อาการปวดเวลาปัสสาวะเริ่มบรรเทาลงไม่ปวดขัดมากแต่มีตึงๆนิดๆแต่อาการปวดท้องยังคงมีเหมือนเดิม ไม่ทราบว่าเป็นอันตรายไหมคะ ปล.เคยทำหมันตอนคลอดน้องได้ประมาณเกือบ 3 แล้วค่ะ
สวัสดีค่ะ ลักษณะของเลือดประจำเดือนดังกล่าวมานั้น ก็อาจจะยังเป็นประจำเดือนปกติได้ โดยในช่วงวันแรก มดลูกอาจจะยังบีบตัวเอาเลือดออกมาได้ไม่ดีทำให้เป็นสีแดงจาง พอวันที่ 2 ค่อยเริ่มเห็นเป็นสีเลือดชัดเจน และประจำเดือนควรจะหมดภายในไม่เกิน 7 วันค่ะส่วนอาการปวดท้องดังกล่าวมานั้น ถ้าปวดแค่ตอนมีประจำเดือน 1-3 วันแรกแล้วค่อยๆหายไป ก็อาจจะเป็นปวดประจำเดือนปกติ แต่ถ้ายังปวดต่อเนื่อง ร่วมกับมีปัสสาวะขัดๆอยู่ตลอด อันนี้ควรไปพบแพทย์เพื่อตรวจหาภาวะกระเพาะปัสสาวะหรือกรวยไตอักเสบต่อไป ด้วยการตรวจปัสสาวะ และรับยาฆ่าเชื้ออย่างเหมาะสมค่ะ